Az államigazgatási és helyi önkormányzati miniszter Nemzeti kisebbségek nemzeti tanácsainak 2018. november 4-én tartandó választásáról szóló határozata (Az SZK Hivatalos Közlönye, 63/18. szám) alapján, Újvidék város Általános Ügyek Közigazgatási Hivatala 2018. augusztus 31-én közzéteszi az alábbi

**ÉRTESÍTÉST**

**ÉRTESÍTI** a nemzeti kisebbségek lakcímmel, illetve a lakhelyüket elhagyni kényszerülők esetében tartózkodási hellyel rendelkező szavazásra jogosult tagjait, hogy a nemzeti kisebbségek külön választói névjegyzékének Újvidék város területére vonatkozó részébe Újvidék város Általános Ügyek Közigazgatási Hivatala Anyakönyvi Osztályának Trg mladenaca 7. szám alatti épületében nyerhetnek betekintést 2018. augusztus 31-től, minden munkanapon 08.00 órától 15.00 óráig.

Az esetleges változtatást a nemzeti kisebbségek külön választói névjegyzékében (bejegyzés, törlés, módosítás, kiegészítés vagy helyreigazítás), Újvidék város Általános Ügyek Közigazgatási Hivatalában lehet kérelmezni a nemzeti kisebbségek külön választói névjegyzékének 2018. október 19-i lezárásáig.

A névjegyzékbe való felvételt vagy adatmódosítást, a nemzeti kisebbségek külön választói névjegyzékének lezárásától a választások megtartásának napját megelőző 72 óráig, a külön választói névjegyzék vezetésére illetékes minisztérium végzi.

A külön választói névjegyzékbe való bejegyzés kizárólag a nemzeti kisebbségi közösség tagjának írásban benyújtott és saját kezűleg aláírt személyes kérelmére történhet.

A külön választói névjegyzék elektronikus formában is megtekinthető a személyi szám beírásával, az Államigazgatási és Helyi Önkormányzati Minisztérium [www.mduls.gov.rs](http://www.mduls.gov.rs) weboldalán.

ÚJVIDÉK VÁROS

ÁLTALÁNOS ÜGYEK

VÁROSI KÖZIGAZGATÁSA